钦定古今图书集成/明伦汇编/氏族典/第053卷 > 韦巨源
## 钦定古今图书集成/明伦汇编/氏族典/第053卷 > 韦巨源

按《唐书韦巨源传》：“巨源与安石同系后周京兆尹总
曾孙。祖贞伯，袭郧国公，入隋，改舒国。巨源有吏干，武
后时累迁夏官侍郎，同凤阁鸾台平章事。其治委碎
无大体。坐李昭德累贬麟州刺史，累拜地官尚书。神
龙初，以吏部尚书同中书门下三品，会安石为中书
令，避亲罢政事，寻迁侍中舒国公。韦后与叙昆弟附”
属籍。景龙二年，韦后自言衣笥有五色云，巨源倡其
伪，劝中宗宣布天下，帝因是大赦。巨源见帝昏惑，乃
与宗楚客等阴导韦氏行武后故事。俄迁尚书左仆
射。帝方南郊，巨源请后为亚献，而自为终献。及临淄
王平，诸韦杀之。韦氏自安石及武后时宰相待价，巨
源皆近亲，其族至大官者数十人。